Maha Vajiralongkorn Taílandskonungur og Suthida í apríl síðastliðinn.epa Maha Vajiralongkorn Taílandskonungur , einnig þekktur sem Rama tíundi , er genginn í hjónaband . Ný eiginkona hans , Suthida Vajiralongkorn Na Ayutthay , hefur verið krýnd ný drottning landsins . Konungskjölskyldan greindi frá þessu fyrr í dag , nokkrum dögum fyrir opinbera krýningarathöfn konungsins . Suthida starfaði áður sem flugfreyja og hlaut stöðu í lífvarðasveit konungsins árið 2014 . Lengi hefur verið orðrómur á kreiki um samband hennar og konungsins . Suthida hlaut framgang í desember 2016 og var þá gerð að yfirmanni lífvarðarins auk þess að hljóta titilinn Thanpuying , sem er konungleg aðalstign . Eftir að hafa gengið að eiga Vajiralongkorn mun hún nú ganga undir nafninu Suthida drottning . Hinn 66 ára Vajiralongkorn á þrjú hjónabönd að baki og hefur formlega verið konungur Taílands frá því að faðir hans , Bhumibol konungur , lést í október 2016 . Formlegrar krýningarathafnar nýs konungs hefur hins vegar verið beðið þar sem landsmenn hafa syrgt fyrri konung .